cyanic-selkie/wikianc huggingface dataset:
Augustus
Død og etterfølger
Tiberius delte Augustus' posisjon som tribun i 6 f.Kr., men kort tid deretter pensjonerte han seg, etter sigende ønsket han ingen videre rolle i politikken og han bosatte seg langt unna på Rhodos. Selv om det ikke er oppgitt noen bestemt årsak for at han trakk seg tilbake, kan det ha vært en kombinasjon av flere grunner, inkludert et mislykket ekteskap med Julia, foruten også en følelse av misunnelse over at Augustus åpenbart foretrakk sine yngre stesønner Gaius og Lucius, som ble medlem av prestefakultetet i ung alder, ble presentert for tilskuere i et fordelaktig lys, og ble introdusert for hæren i Gallia. Etter de tidlige dødsfallene til både Lucius og Gaius i henholdsvis år 2 og 4 e.Kr., og det tidligere dødsfallet til broren Drusus (år 9 f.Kr.), ble Tiberius tilbakekalt til Roma i 4 e.Kr. hvor han ble adoptert av Augustus på den betingelse at han på sin side adopterte hans nevø Germanicus. Dermed fortsatte tradisjonen med å presentere minst to generasjoner med arvinger. I det året ble Tiberius også gitt makten til tribun og prokonsul, sendebud fra utenlandske konger måtte vise sin respekt for ham og i år 13 ble han belønnet med sin andre triumf og hans rike oppnådde nivå som imperium, den samme som den til Augustus selv. Den eneste andre mulige kandidat som arving var Postumus Agrippa, som hadde blitt forvist av Augustus i 7 e.Kr., hans forvisning ble gjort endelig av en forordning i senatet, og Augustus bebreidet ham offisielt. Han mistet helt tydelig Augustus' velvilje og posisjon som arving; historikeren Erich S. Gruen har oppgitt flere samtidige kilder som hevder at Postumus Agrippa var en «vulgær ung mann, brutal og rå, og av fordervet vesen.» Postumus Agrippa ble myrdet i sin landflyktighet enten kort tid før eller etter at Augustus døde.
Historikeren D.C.A. Shotter har hevdet at Augustus' politikk med å favorisere familien Julia (gens) over Claudia (gens) kan ha gjort det umulig for Tiberius å vise åpen forakt for Augustus etter hans død; istedet var Tiberius alltid raskt ute for å gjendrive de som kritiserte Augustus. Shotter antyder at Augustus' guddommeliggjøring, koblet til Tiberius' «ekstreme konservative» holdning overfor religion, forpliktet Tiberius seg til å undertrykke enhver åpen krenkelse som han kan ha fått. Historikeren R. Shaw-Smith har pekte på brev fra Augustus til Tiberius som viser hengivenhet mot Tiberius og stor respekt for hans militære meritter. Shotter hevder at Tiberius fokuserte sitt sinne og kritikk på Gaius Asinius Gallus (for å ha giftet seg med Vipsania etter at Augustus tvang Tiberius til å skille seg fra henne) foruten også på de to ynge Cæsarene Gaius og Lucius, framfor på Augustus, den virkelige arkitekten bak han hans skilsmisse og hans keiserlige degradering.
Ettermæle
Augustus la grunnlaget for et styre som varte i nesten 1500 år, fram til Vestromerrikets nedgang og fall på 400-tallet og fram til Østromerrikets undergang i 1453. Begge hans adopterte fornavn, Cæsar og hans tittel Augustus ble faste titler for herskere av Romerriket 14 århundrer etter hans død, brukt både i Roma og Konstantinopel. I mange språk ble «Cæsar» ordet for keiser, som i tyske kaiser og i bulgarsk og til sist russisk tsar. Den religiøse kulten Divus Augustus fortsatte fram til rikets statsreligion ble endret til kristendom i 391 av Theodosius den store. Av den grunn er det mange fortreffelige statuer og byster av den første keiser. Han hadde selv skrevet en redegjørelse om sine bragder, Res Gestae Divi Augusti, som ble støpt i bronse foran på hans mausoleum. Kopier av teksten ble spredt i inskripsjoner over hele Romerriket ved hans død. Inskripsjonen på latin hadde oversettelser på gresk ved siden av, og ble satt opp på mange offentlige byggverk, slikt som tempelet i Ankara, kalt for Monumentum Ancyranum, og karakterisert som «dronningen av alle inskripsjoner» av historikeren Theodor Mommsen. Det er få kjente skriftlige verker av Augustus som har overlevd. Det som er består av hans dikt «Sicilia», «Epiphanus» og «Ajax», en selvbiografi på 13 bøker (deler), en filosofisk avhandling, og skriftlige gjendrivelser av Brutus' «Lovprisning for Cato». Imidlertid har historikere hatt anledning til å analysere eksisterende brev skrevet av Augustus til andre for ytterligere fakta eller spor om hans personlige liv.
Mange historikere betrakter Augustus som Romas største keiser; hans politikk forlenget unektelig rikets varighet og han satte i gang det feirede Pax Romana eller Pax Augusta. Han var intelligent, besluttsom og en kvass politiker, men han var kanskje ikke like karismatisk som Julius Cæsar, og hadde innflytelse ved anledninger gjennom sine tredje hustru Livia (tidvis for det verre). Uansett viste hans arv og ettermæle å være varig. Byen Roma ble fullstendig omformet under Augustus med Romas første institusjonaliserte politistyrke, brannmenn, og etableringen av kommunal prefekt som en fast posisjon. Politistyrken var delt inn i kohorter på 500 menn i hver, mens enhetene på brannmenn besto av fra 500 til 1000 menn i hver, og med 7 enheter plassert i 14 inndelte bysektorer. En praefectus vigilum, eller «vaktprefekt» ble gitt ansvaret for vigiles urbani («byens vaktmenn»), Romas politi- og brannstyrker. Da Romas borgerkriger ble avsluttet, ble Augustus også i stand til å opprette en stående hær for Romerriket, bestående av 28 legioner eller rundt 170 000 soldater. Det ble støttet av tallrike auxilia, hjelpetropper, i enheter på 500 soldater i hver, ofte rekruttert i de nyerobrede områdene. Med sine finanser og økonomiske midler sikret han byggingen og vedlikeholdet av veger gjennom hele Italia, og installerte et offisielt kurersystem med kurerstasjoner som ble overvåket av en militæroffiser kjent som praefectus vehiculorum. Foruten opprettelsen av et raskere kommunikasjonssystem mellom de italienske byene, førte hans omfattende bygging av veger over hele Italia til at Romas hærer kunne marsjere raskt og med en hittil uoverkommen fart gjennom landet. I år 6 e.Kr. etablerte Augustus aerarium militare, donerte 170 millioner sestertier til et nytt militært finanskammer som sørget økonomisk for både aktive som avgåtte soldater. En av de mest varige institusjonene til Augustus var etableringen av spesialstyrken pretorianergarden i år 27 f.Kr., opprinnelig en personlig livvaktstyrke på slagmarken som utviklet seg til å bli en keiserlig vaktstyrke foruten også en viktig politisk styrke i Roma. De hadde makt til å true senatet, innsette nye keisere, og avsette de som de mislikte; den siste keiseren de tjente var Maxentius, da det var Konstantin den store som oppløste dem tidlig på 300-tallet og ødela deres kaserner, Castra Praetoria.
Selv om han var den mektigste enkeltpersonen i Romerriket ønsket Augustus å legemliggjøre ånden til de republikanske dyder og normer. Han ønsket også å relatere seg til og knyttes til det som angikk plebeiere og vanlige folk. Han oppnådde det gjennom ulike sjenerøse virkemidler og kappet ned på luksusforbruk. I år 29 f.Kr. betalte Augustus 400 sestertier hver til de rundt 250 000 borgerne, 1000 sestertier til 120 000 veteransoldater i koloniene og benyttet 700 millioner sestertier til å kjøpe jord for sine soldater som var ferdig med tjenesten. Han pusset også opp 82 forskjellige templer som viste hans omsorg for romersk religion. I 28 f.Kr. smeltet han ned 80 sølvstatuer reist til hans ære, noe som ble gjort for å virke beskjeden og måteholden.
Augustus' langvarige styre og dets arv for den romerske verden skal ikke bli oversett som viktig for suksessen. Som Tacitus skrev, de yngre generasjonene som levde i år 14 e.Kr. hadde aldri kjent noen annen form for regjering enn principate. Hadde Augustus dødd tidligere, eksempelvis i 23 f.Kr., kunne mye ha blitt annerledes. Slitasjen fra borgerkrigene på det gamle republikanske oligarkiet og den lange tiden med Augustus, må derfor ha vært betydelige faktorer for endringen av den romerske stat til et de facto monarki i disse årene. Augustus' egen erfaring, hans tålmodighet og hans politiske dyktighet må også ha hatt betydning, Han formet Romerrikets framtid på mange vis, fra opprettelsen av en stående hær stasjonert ved eller i nærheten av grensene, til de dynastiske prinsippene som ofte ble benyttet i keiserlig etterfølgelse, til forskjønnelse av hovedstaden betalt av keiseren selv. Augustus' endelige arv var freden og Romerrikets framgang og velstand som varte i de to neste århundrene under det system som han opprettet. Hans minne ble holdt i hevd i det politiske etos i keisertiden som et paradigme for den gode keiser. Hver keiser i Roma tok hans navn, Cæsar Augustus, og navnet mistet gradvis sin betydning som navn og ble til sist en tittel. Poetene i Augustus' tid var Vergil og Horatius og de priset Augustus som Romas forsvarer, en som opprettholdt moralen og rettferdigheten, og som et enkeltmenneske som bar hovedtyngden for ansvaret for å bevare riket. Imidlertid ble hans styre av Roma og etableringen av principatet også kritisert i årenes løp. Den samtidige romerske juristen Marcus Antistius Labeo (død 10/11 e.Kr.) forsvarte den republikanske føraugustanske tidens frihet som han ble født i, og kritiserte åpent Augustus' styre. I begynnelsen av hans Annaler skrev den romerske historikeren Tacitus (ca. 56–ca. 117) at Augustus hadde utspekulert endret det republikanske Roma til en form for slaveri. Han fortsatte å si at med Augustus' død og lojalitet til Tiberius, ble folket i Roma ganske enkelt solgt fra en slavehandler til en annen.
Tacitus var av den overbevisning at keiser Nerva (styrte 96–98 e.Kr.) med hell «blandet to tidligere fremmede ideer, principatet og frihet». Historikeren Dio Cassius, som skrev på 200-tallet, anerkjente Augustus som en mild, moderat hersker, men som de fleste andre historikere etter Augustus' død, vurderte Dio ham som en autokrat. Poeten Marcus Annæus Lucanus (39–65 e.Kr.) var av den mening at Cæsars seier over Pompeius, og Cato den yngres fall markerte slutten på den tradisjonelle friheten i Roma. Den moderne historikeren Chester G. Starr Jr. skrev om vegringen mot å kritisere Augustus, «kanskje Augustus var altfor en altfor hellig av en figur til å bli anklaget direkte.»
Den britiske forfatteren Jonathan Swift (1667–1745) kritiserte i sitt verk Discourse on the Contests and Dissentions in Athens and Rome Augustus for å opprette tyranni i Roma, og sammenlignet med hva han mente var dydene til Storbritannias konstitusjonelt monarki med Romas moral i republikken på 100-tallet f.Kr. I hans kritikk av Augustus sammenlignet admiralen og historikeren Thomas Gordon (1658–1741) Augustus med den puritanske britiske tyrannen Oliver Cromwell (1599–1658). Thomas Gordon og den franske politiske filosofen Charles Montesquieu (1689–1755) bemerket begge at Augustus var en feiging i kamp. I sine Memoirs of the Court of Augustus bedømte den skotske lærde Thomas Blackwell (1701–1757) Augustus som en machiavelliansk hersker, «en blodtørstig rettferdiggjørende tronraner», «ondskapsfull og verdiløs», «en ussel ånd», og en «tyrann».
Finansielle reformer
Augustus' offentlige finansielle reformer fikk stor innflytelse på rikets positive utvikling. Augustus innførte konsekvent direkte skatt til Roma for hele det utvidede riket til erstatning for de varierende, uregelmessige tributtene som kom fra provinsene under hans forgjengere. Denne reformen økte i stor grad Romas inntekter, stabiliserte pengebruken og fastsatte regler for de finansielle forholdene mellom Roma og provinsene. Skattetrykket under Augustus ble avgjort etter folketellinger med fastsatte kvoter for hver provins. Borgere i Roma og Italia betalte indirekte skatter mens direkte skatter ble tatt fra provinsene. Indirekte skatter inkluderte en 4 % skatt på priser på slaver, 1 % skatt på varer som ble solgt på auksjon og 5 % skatt på arvet eiendom som oversteg en verdi på 100 000 sestertier per person, den nærmeste pårørende unntatt.
En annen viktig reform var avskaffelsen av privat skatteinnkreving som ble erstattet av betalte offentlige ansatte skatteinnkrevere. Private kontraktører som samlet inn skatt hadde vært normen i den republikanske tiden, og en del av disse hadde vokst seg sterke nok til faktisk også å få innflytelse på stemmegivningen til politikere i Roma. Private skatteinnkrevere hadde skaffet seg dårlig rykte gjennom sine brutale framgangsmåter og deres store rikdom som ble oppnådd ved retten til å skattelegge. Mangelen på effektiv overvåkning, kombinert med skatteinnkrevernes begjær etter å øke sin egen profitt, hadde ført til et system av egenrådighet og urettferdighet som ofte var ren plyndring av skattebetalerne, foruten at det også var skadelig for samfunnets investeringer og økonomien som helhet.
Å kunne anvende inntektene fra Egypts forpaktning av enorme landområder til å finansiere Romerrikets operasjoner var et resultat av Augustus' erobring av Egypt og endringen til et romersk styre i landet. Ettersom Egypt snarere ble betraktet som Augustus' private eiendom framfor å være en romersk provins, ble det en del av de etterfølgende keisernes patrimonium (fedrearv). Istedenfor en legat eller en prokonsul installerte Augustus en prefekt fra samfunnsklassen equites (ridderne) til å administrere Egypt og opprettholde landets lukrative havner. Denne posisjonen ble den høyeste politiske gjerning til noen fra equites foruten å bli prefekt for pretorianergarden. Det meget produktive jordbrukslandet Egypt skaffet enorme inntekter som var tilgjengelig for Augustus og hans etterfølgere, og som ble benyttet til å betale for offentlige arbeider og militære ekspedisjoner, foruten også for brød og sirkus for befolkningen i Roma.
Bibelens folketelling
I Det nye testamente i Bibelen blir det slått fast: Det skjedde i de dager at det gikk ut befaling fra keiser Augustus om at hele verden skulle innskrives i manntall. Det vil si at Augustus bestemte at hele verden (den romerske verden) skulle skattlegges, men ingen andre kilder nevner en verdensomspennende folketelling som skulle omfatte alle romerske medborgere i riket. og ble gjort i avgrensede områder som Egypt og Syria. Det er dog mulig at Augustus' folketelling sammenfalt med den lokale skatteutskrivningen i provinsen Syria som Quirinius ved den aktuelle perioden var virksom i. Fra Lukasevangeliet var han kjent som romersk stattholder («landshøvding») over Syria og Judea ved Kristi fødsel. Det er klarlagt at den julianske kalenderen ble reformert av Augustus ved tidspunktet for Kristi fødsel og at det ble da bestemt at det romerske solåret gjaldt som takseringsår fra 1. januar og fram til 31. desember (tidligere hadde desember kun 30 dager).
Måneden August
Måneden August (latin: Augustus) er navngitt etter Augustus; fram til hans tid var den kalt for Sextilis (navngitt såldes ettersom den hadde vært den sjette måneden i den opprinnelige romerske kalenderen og det latinske ordet for seks er sex). En hyppig gjentatt historie er at måneden August har 31 dager ettersom Augustus ville at hans måned skulle være like lang som Juli, som tilhørte Julius Cæsar, men dette er utelukkende oppdiktet av en lærd fra 1200-tallet, Johannes de Sacrobosco. Sextilis hadde 31 dager allerede før den ble døpt om, og den ble ikke valgt for antallet dager (se Juliansk kalender). I henhold til en senatus consultum sitert av Macrobius ble Sextilis omdøpt for å hedre Augustus på grunn av at flere av de mest betydningsfulle hendelser under hans styre, som kulminerte med erobringen av Alexandria, sammenfalt på denne måneden.
Byggeprosjekter
På sitt dødsleie skal Augustus ha skrytt av at «Jeg fant et Roma av murstein; jeg etterlot det i marmor». Selv om det er en del sannhet i den bokstavelige meningen av dette, forsikrer Dio Cassius at det var en metafor for Romerrikets styrke. Marmor eksisterte i bygninger i Roma også før Augustus, men det ble ikke benyttet som byggemateriale i omfattende grad før Augustus. Selv om dette ikke var tilfellet for slummen i Subura, som var like skrøpelig og utsatt for brann som tidligere, etterlot han en markering i den monumentale topografien i byens sentrum og i Campus Martius, med Ara Pacis (Fredsalteret) og monumentale solskive, hvis sentrale gnomon var en obelisk som var innført fra Egypt. Relieffskulpturene som dekorerte Ara Pacis forstørret visuelt den skrevne nedtegnelsen av Augustus' triumfer i teksten Res Gestae. Dets relieffer avbildet keiserlige forestillinger av pretorene, vestalinnene, og innbyggerne av Roma. Han bygget også Cæsars tempel, Agrippas bad og Augustus' forum med dets tempel for Mars Ultor. Andre prosjekter var enten oppmuntret av ham, slik som Balbus' teater, og Agrippas konstruksjon av Pantheon, eller finansiert av ham i navnet til andre, ofte slektninger (som Porticus Octaviae, Marcellusteateret). Selv hans Augustus' mausoleum ble bygget før hans død for å huse medlemmer av hans familie. For å feire hans seier i slaget ved Actium, ble Augustus triumfbue bygget i år 29 f.Kr. nær inngangen til Dioskurernes tempel (tempelet til Kastor og Pollux), og utvidet i år 19 f.Kr. for å inkludere en trippelbue. Det er også mange bygninger utenfor byen Roma som bærer Augustus' navn og arv, slike som Teateret i Mérida i dagens Spania, Maison Carrée bygget i Nîmes i dagens sørlige Frankrike, foruten også Tropaeum Alpium ved La Turbie, lokalisert i nærheten av Monaco.
Etter at Agrippa var død i 12 f.Kr. måtte det bli funnet en løsning på å vedlikeholde Romas vannforsyningssystem. Dette kom på dagsordenen ettersom det hadde vært Agrippas ansvar da han fungerte som ædile, og ble faktisk finansiert av ham etterpå da han var en privat borger som betalte utgiftene av sin egen lomme. I dette året arrangerte Augustus et system hvor senatet utpekte tre av sine medlemmer som kommisjonærer med ansvar for vannforsyningen og for å se til at Romas akvedukter ikke forfalt. På slutten av Augustus' styre var det en kommisjon med fem senatorer som ble kalt for curatores locorum publicorum iudicandorum (kan oversettes som «Ansvarlige for offentlig eiendom») som ble gitt ansvaret for vedlikeholdet av offentlige bygninger og templer. Augustus opprettet en tilsvarende senatorgruppe med curatores viarum («Ansvarlige for vegene») for vedlikeholdet av vegene; denne kommisjonen arbeidet sammen med lokale myndighetspersoner og kontraktører for å organisere jevnlig arbeid og utbedringer av vegene.
Fysisk framtoning
Biografen Suetonius beskrev Augustus' ytre framtoning som følgende: «Han var uvanlig kjekk... Han hadde klare, lyse øyne... Hans tenner sto fra hverandre og var dårlig vedlikeholdt; hans hår var noe krøllete og tenderte til blondt; hans øyenbryn møttes. Hans ører var av moderat størrelse, og hans nese stakk fram noe på toppen, og bøyde ser deretter noe innover. hans hudfarge var mellom mørk og lys. Han var kort av vekst...»
Død
Keiser Augustus døde i 14 e.Kr., 75 år gammel. Han hadde da vært keiser i 40 år.
Etterkommere
Augustus' eneste barn var hans datter.
Sibylla av Sverige
Sibylla av Sverige (Sibylla Calma Marie Alice Bathildis Feodora) (født 18. januar 1908 i Gotha i Tyskland, død 28. november 1972 i Stockholm) var en tyskfødt svensk prinsesse som også hadde tittelen hertuginne av Västerbotten. Hun var mor til Kong Carl XVI Gustav av Sverige.
Hun ble født som Hennes Høyhet Prinsesse Sibylla av Sachsen-Coburg-Gotha, hertuginne av Sachsen, prinsesse av Storbritannia og Irland. Hun var datter av hertug Leopold Karl Edvard George Albert av Sachsen-Coburg-Gotha og prinsesse Victoria Adelheid Helene Luise Marie Friedericke av Schleswig-Holstein-Sonderburg-Glücksburg.
16. juni 1932 ble hun forlovet med Sveriges Gustav Adolf. De giftet seg borgerlig i slottet Veste Coburg i Coburg den 19. oktober 1932 og kirkelig den 20. oktober i Sankt Moritz Kirke i Coburg.
Arveprinsparet fikk fem barn:
26. januar 1947 omkom arveprins Gustaf Adolf i en flyulykke, og prinsesse Sibylla ble enke. Hun ble aldri dronning, og rakk heller aldri å se at sønnen ble konge. Hun døde i 1972, 64 år gammel.
Chad Ginsburg
Chad I Ginsburg (født 24. april 1972) er hovedgitarist og produsent i det amerikanske rockebandet CKY. I tillegg til å spille gitar og bass i bandet har han også skrevet en del av musikken/sangene.
Ginsburg jobbet i GroundHog Studios i Bucks County i Pennsylvania da han møtte sine fremtidige bandkamerater Deron Miller og Jess Margera. Etter å ha hørt en demo med Disengage the Simulator fra bandet deres oiL ville Chad umiddelbart bli medlem. Han hadde på det tidspunktet nettopp forlatt bandet Rudy + Blitz. Bandet skiftet senere navn til Camp Kill Yourself (CKY).
Han har sagt at «I»-en i navnet står for «Individual», men han ble født ganske enkelt som Chad I Gindburg, som en spirituell referanse.
Chad bor for tiden i New Hope i Pennsylvania.
Lysá hora
Etymologi
Hora betyr fjell på tsjekkisk, fra urslavisk *gora, og på polsk kalles det Łysa Góra, mens den lokale dialekten er Gigula. Navnet kan oversettes med «skallet fjell». Stedet er nevnt første gang i nedskrevne dokumenter fra 1261 som Lissa huera.
Sjablong
Sjablong eller mal dreier seg i malerkunst, malerfag, grafikk eller grafisk design om ferdige former, vanligvis i form av et stivt flak av tre, papp, metall eller plast, der det er stanset eller skåret ut hull for det som skal ha en bestemt farge. Bruk av sjablong består i legge sjablongen på det underlaget (papir, vegg og annet) som skal påføres skrift eller bilder, for deretter å påføre farge i hullene - og eventuelt flytte sjablongen for å gjenta motivet som en rapport i et mønster. Selv om det ikke var regnet som helt stor kunst, er det kjent at en del malere i tidligere tider brukte sjablonger for å lette arbeidet. En del graffiti og gatekunst utføres i dag ved hjelp av sjablonger. Disse arbeidene kan omtales som stensiler.
Bokstav- og tallsjablonger ble tidligere brukt av arkitekter og ingeniører til å tekste eller tegne inn symboler eller figurer på tekniske tegninger. Sjablonger i større formater brukes av næringslivsbedrifter til å påføre tekst på kasser og containere som skal fraktes med forskjellige transportmidler, gjerne sammen med firmalogo eller instruksjoner eller advarsler som «Denne side opp» eller «Fragile».
Annet
Ordet 'sjablong' kan også brukes i overført betydning som synonym for arbeid som utføres rutinemessig eller stereotypt, eller som tilnærmet synonym for klisjé, et forslitt eller uoriginalt uttrykk i litteratur eller andre kunstuttrykk.
Blondie (band)
Blondie er en rockegruppe fra New York i USA startet av sangeren Debbie Harry og gitaristen Chris Stein. Gruppen regnes normalt til punk/new wave-scenen, og startet som et undergrunnsband i 1974, men tok navnet Blondie i oktober 1976. Bandnavnet stammer fra nedsettende kommentarer fra lastebilsjåfører, som ropte «Hey, Blondie!» til vokalisten Deborah Harry da de passerte henne på veien.
De brøt igjennom med sitt tredje album, Parallel Lines fra 1978 med en rekke melodiske popmelodier og sangeren Deborah Harry som det naturlige midtpunkt. Hennes popularitet ble med tiden et problem, og da den andre av gruppens grunnleggere, Chris Stein, i 1982 fikk helseproblemer, ble gruppen lagt ned. I 1998 gjenoppsto gruppen med både nytt og gammelt materiale og har siden vært aktive, selv om populariteten ikke er så stor som tidligere.
2. august 2008 spilte de på Rockefeller i Oslo. De spilte også på Chateau Neuf i Oslo 28. august 1978.
Diskografi
Livealbum
Pingdingshan
Pingdingshan (kinesisk: 平顶山; pinyin: Píngdǐngshān) er stor kinesisk industriby og by på prefekturnivå i den sørlige del av provinsen Henan i det sentrale Kina. Befolkningen innen grensene anslås (2004) til 4,9 millioner.
Brudeferden i Hardanger (film)
Brudeferden i Hardanger er en norsk film fra 1926, etter fortellingen «Marit Skjølte» av Kristofer Janson. Filmen er restaurert og bevart.
Filmen var regissert og produsert av Rasmus Breistein, og ble fotografert og klippet av Gunnar Nilsen-Vig.
Filmen forteller historien om Marit Skjølte, som av kjærlighet til Anders blir igjen i Norge når hennes foreldre emigrerer til Amerika. Anders og Marit forlover seg, før han reiser vekk for å jobbe noen år. Når han kommer igjen har han forlovet seg med den rike Kari Bjørve, noe Marit først får vite på deres bryllupsdag, og hennes store drøm om lykken blir knust. Det går så mange år, og vi møter igjen Marit som en velstående enke som bor sammen med sine to barn, Eli og Vigleik. Anders har mistet sin kone, og motgang og ulykke har gjort ham til en fattig mann, som bor på en husmannsplass sammen med sin eneste sønn Bård. Marit elsker fortsatt Anders, men er for stolt til å vise det, men til slutt skjer det noe som bryter ned skillet mellom de to, da det oppstår kjærlighet mellom Eli og Bård.
Filmen ble i 1999 lansert i en nyrestaurert versjon, med ny musikk basert på de originale spillelistene, skrevet av Halldor Krogh.
I 2007 ble enda en ny versjon lansert, denne gangen på DVD, og enda et par hundre meter lenger.
Pingdingshan
Byen ligger i et stort kullområde. Den har direkte jernbaneforbindelse bl.a. til provinshovedstaden Zhengzhou.
Administrative enheter
Pingdingshan består av fire bydistrikter, to byfylker og fire fylker:
Historie
I perioden Vår- og høstannalenes tid (770 f.Kr. – 476 f.Kr.) bygde staten Chu en forsvarsmur mot nabostater som den lå i stadige feider med. Tidlig i den påfølgende De stridende staters tid ble muren utvidet, særlig for å beskytte seg bedre mot den mektige staten Qin slik at den også løp i nærheten av Pingdingshan.
Byprefekturet Pingdingshan ble ikke opprettet før i 1957.
Sticklinge udde
Sticklinge udde er et tettsted i Lidingö kommune i Stockholms län i landskapet Uppland i Sverige. I 2010 hadde tettstedet 2 943 innbyggere.
Juice Leskinen
Juhani Juice Leskinen (tidligere Pauli Matti Juhani «Juice» Leskinen, født 19. februar 1950, død 24. november 2006), kjent som Juice Leskinen, var en av etterkrigstidens mest kjente artister innen finsk populærmusikk. Han identifiserte seg med den angloamerikanske singer-songwritertradisjonen og var inspirert av bl.a. John Lennon og Bob Dylan, men videreførte også tradisjonene etter finske musikere som Reino Helismaa og lyrikere som Jarkko Laine, Eino Leino og Lauri Viita. Leskinens tekster har et tydelig finsk særpreg. De er tørrvittige, underfundige og ofte politisk satiriske.
Boksing under Sommer-OL 1996
Boksing under Sommer-OL 1996 i Atlanta USA. Cuba ble beste nasjon med 4 gullmedaljer.
Juice Leskinen
Leskinen platedebuterte i 1973 og ga ut 26 album i løpet av sine 33 år som plateartist. På 1990-tallet reduserte han sin musikalske aktivitet, men begynte å arbeide mer med annen prosa, lyrikk, dramatikk og låtskriving for andre artister.
Leskinen var kjederøyker og drakk tett gjennom hele sitt voksne liv. Fra midt på 1980-tallet begynte helsa å skrante, og den 24. november 2006 døde han som følge av nyresvikt, skrumplever og diabetes. I en avstemning i 2004 over de 100 viktigste finnene gjennom tidene, havnet Juice Leskinen på 38.-plass.
Den utvalgte
Den utvalgte (originaltittel: The Golden Child) er en amerikansk eventyrfilm og actionkomedie fra 1986 med Eddie Murphy i hovedrollen. Andre sentrale roller spilles av Charles Dance, J.L. Reate og Charlotte Lewis. Regi er ved Michael Ritchie. Filmen handler om det perfekte barn, født med magiske krefter for å bringe det gode til verden. De onde makter kidnappet dette dette barnet. Å finne ham er blir viktigere en noe annet. Denne jobben går til den amerikanske sosialarbeideren Jarrell.
Filmen fikk lunken mottakelse av kritikerne, men ble en stor publikumssuksess.
Handling
Chandler Jarrell (Murphy) er en sosialarbeider med spesialitet å finne barn som har forsvunnet. En dag blir kontaktet av en ung asiatisk kvinne (Charlotte Lewis) som forteller ham at et veldig viktig barn, en verdens frelser, har blitt bortført av onde krefter, og at Jarrell er «Den Utvalgte» – og den eneste som kan redde ham. Barnet oppholder seg et sted i Tibet og holdes i fangenskap av demonen Sardo Numspa (Charles Dance). Etterhvert tar Jarrell saken seriøst og blir dermed trukket inn i en kamp mellom gode og onde krefter.
Om filmen
Filmen fikk relativt dårlig mottakelse av kritikerne, noe som gjenspeiles i at den har fått 26% på Rotten Tomatoes (2012). Den amerikanske filmanmelderen Roger Ebert gav den 3 av 4 stjerner og beskrev den som en «underholdende lettvekter».
Anmelderne i Dagbladet og Aftenposten gav den terningkast to, mens anmelderen i VG gav den terningkast tre.
Filmen innbrakte $80 millioner på amerikanske kinoer og endte dermed på en åttendeplass over de mest innbringende filmene i USA i 1986. Dedn innbrakte 9,7 millioner kroner i Sverige. Produksjonskostnadene var på ca. $25 millioner.
Skuespiller Mel Gibson var opprinnelig ment å spille rollen som «Chandler Jarrell». Da Gibson viste seg å være utilgjengelig, valgte produsentene Murphy, og endret manus fra drama til komedie.
Den hadde kinopremiere 21. mars 1987 og videopremiere 1. desember 1987. Den ble utgitt på kjøpefilm den 27. juli 1990 og på DVD (leie og salg) den 6. juni 2001.
Trondheim og omland
Trondheim og omland er en økonomisk region i Trøndelag som omgir byen Trondheim og omfatter ni kommuner. Trondheim og omland har 221 058 innbyggere 1. januar 2008. Kommunen Trondheim har rundt 170 000 av disse.
Kommuner
Trondheim, Rissa, Midtre Gauldal, Melhus, Skaun, Klæbu, Malvik, Selbu og Tydal
W.A.S.P. (album)
W.A.S.P. er debutalbumet til det amerikanske hard rock-bandet W.A.S.P., utgitt 17. august 1984. Singelen «Animal (F**k Like a Beast)» ble droppet fra albumet av plateselskapet Capitol på grunn av den kontroversielle teksten. Øvrige singelutgivelser var «I Wanna Be Somebody», «L.O.V.E. Machine» og «School Daze».
Sporliste
På gjenutgivelse på CD i 1998 var «Animal (F**k Like a Beast)», «Show No Mercy» og Rolling Stones-coveren «Paint It Black» lagt til.
Xinyang
Byen er et trafikknutepunkt på toglinjen mellom Beijing og Guangzhou og et viktig regionalt senter for den sørligste delen av Henan og det nordlige Hubei. Byen har blant annet matvare- og tekstilindustri.
Om lag 8 km vest for bysentrum ligger Nanwan-demningen som demmer opp det inn til 50 km² store, og meget fiske- og dyrerike reservoaret Nanwan (Sørsjøen). Dette området er skogkledt og vernet, og vannspeilet har hele 61 øyer som er mye besøkt.
Arkeologi
I bydistriktet Pingqiao ligger kommunen Changtaiguan (长台关乡), som er av stor betydning for arkeologien, på grunn av utgravningene på funnstedet Changtaiguan Chumu (长台关楚简, «Chugravene ved Changtaiguan»). I 2006 ble kommunenavnet Changtaiguan endret til Changtai (长台乡).
Utgradningene fant sted i 1957 og 1958, og i Chu-gravene ble det blant annet funnet bambustekster, lakkvarer og musikkinstrumenter. Det var funnet to graver fra De stridende staters tid. Særlig interesse vakte de konfucianske tekstene fra grav 1. Det ble funnet over hundre beskrevne bambustavler. En av tekstene var et «gravinventar» (qiǎncè, 遣策) hva alt som var blitt lagt ned i graven var oppregnet.
Stortingsvalget 1957
Stortingsvalget 1957 var et stortingsvalg i Norge, avholdt 7. oktober 1957. Valget var en stor seier for Arbeiderpartiet, og Einar Gerhardsens tredje regjering fortsatte. Arbeiderpartiet beholdt rent flertall i Stortinget. Valgkampen var preget av Haakon VII s død.
Xinyang
Administrative enheter
Xinyang består av to bydistrikter og åtte fylker:
Jernbane
Beijing-Hongkong høyhastighetsjernbane har stoppested her.
Nedre Slottsgate (Tønsberg)
Nedre Slottsgate (1-5, 2) er en 140 meter lang gate i Tønsberg. Den går fra Anders Madsens gate bak Tønsberg domkirke og ender opp nedenfor Slottsfjellet.
Xinyang
Jernbane
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Wuhan, Changsha og Shaoguan.
Stortingsvalget 1957
Resultat
De borgerlige felleslistene var:
Xinyang
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Stortingsvalget 1957
Resultat
Statistisk sentralbyrå lager en statistikk over valgresultatet med felleslistene oppløst på de enkelte partiene. Resultatene for disse partiene på landsbasis blir da:
Melchior Teschner
Melchior Teschner (1584–1635) var en tysk kirkemusiker, komponist og teolog.
Liv og virke
Teschner gikk på gymnasiet i Zittau (Sachsen) og fikk undervisning av. I 1602 begynte han å studere musikk, filosofi og teologi ved ved Universitetet i Frankfurt an der Oder under kantoren og komponisten Bartholomäus Gesius.
Fra 1605 til 1608 var Melchior Teschner kantor og lærer i Śmigiel (Posen). Innimellom studerte han i Helmstedt og Wittenberg. I 1609 var han kantor ved den protestantiske kirka «Zum Kripplein Christi» i fødebyen Fraustadt. Fem år senere ble han sogneprest i Oberpritschen.
Komposisjoner
Teschner skrev en rekke salmemelodier: <div style="">
Dekoratør
Dekoratør er en flertydig betegnelse på personer som utfører dekorasjoner. Betegnelsen kan vise til personer som utfører
Xinxiang
Xinxiang (kinesisk: 新乡; pinyin: Xīnxiāng) er en kinesisk by på prefekturnivå i provinsen Henan i det sentrale Kina. Befolkningen innen grensene anslås (2004) til 758 000.
Byen var hovedstad for den kortlivede provinsen Pingyuan (1949 til 1952).
Jernbane
Beijing-Hongkong høyhastighetsjernbane har stoppested her.
Eksterne lenker
Xinxiang Municipal Government
Nitrazepam
Nitrazepam er et benzodiazepin, og blir markedsført i Norge av legemiddelfirmaene Actavis og Meda som det aktive virkestoffet i Apodorm og synonympreparatet Mogadon. Apodorm og mogadon fåes i styrke på 5 mg. Tablettene har delestrek og kan deles i to like doser. Nitrazepam er et hypnotikum/sedativ som administreres til personer med søvnproblemer. Selv om stoffet også innehar angstdempende, muskelavslappende og krampedempende egenskaper, blir det sjeldent administrert for andre grunner enn søvnproblemer. Men det har fortsatt anvendelse ved vanskelig kontrollerbar epilepsi. Nitrazepam er et såkalt nitrobenzodiazepin, et nitrogenoksidert derivat av klonazepam, noe som i hovedsak betyr at stoffet er mer skadelig for leveren enn andre vanlige benzodiazepiner. Risikoen for kronisk benzodiazepinforgiftning er derfor større ved bruk av dette benzodiazepinet enn andre lignende benzodaizepiner.
Nitrazepam er et B-preparat (sterktvirkende middel) som kun kan administreres av lege eller psykiater. Misbruk av dette stoffet forekommer. Men har noe større misbrukspotensial enn de mest hyppige utskrevne sovemidlene zopiklon (Imovane) og zolpidem (Stilnoct).
Utskrivningen av nitrazepam har økt noe etter at flunitrazepam (Rohypnol) ble avregistrert i Norge.
Bivirkninger og toksisitet
Man kan oppleve en rekke bivirkninger ved bruk av nitrazepam, de fleste er doserelaterte og vil forverres samtidig med toleranseutvikling. De vanligste bivirkningene er døsighet, ataksi, konsentrasjonsvansker, svimmelhet, økt appetitt og hangover-følelse dagen etter inntak. Mindre sjeldne og svært sjeldne bivirkninger er hodepine, utslett på kroppen, påvirkning av åndedrettsfunksjonen, hallusinasjoner, euforisk følelse og depresjon. Forgiftning og dødsfall ved bruk av nitrazepam alene er svært sjeldent registrert, muligheten er der, men det skal store doser til for å gjøre det dødelig. Ved lettere eller moderate forgiftninger er det vanlig å oppleve antoregrad amnesi, andre hukommelsesforstyrrelser og langvarighet av de vanlige bivirkningene. I kombinasjon med alkohol eller andre sedative stoffer øker muligheten betraktelig for livstruende tilstander som respirasjonsdepresjon, delirium og nevrologiske skader.
Toleranse og abstinenser
Ved hyppig eller langvarig bruk av nitrazepam vil toleransenivået ovenfor stoffets egenskaper utvikles, dette gjelder forholdsvis også for alle andre benzodiazepiner og benzodiazepin-lignende legemidler. Bruker man nitrazepam hver dag utviker man farlig raskt toleranse, det kommer etter ca én uke og nivået øker helt til man slutter med den hyppige bruken. Dette gjør at man krever støre og større doser og effektene blir gradvis svakere. Om man bruker stoffet hver dag i over tre uker eller lengre vil man kunne oppleve både fysiske og psykiske abstinenser ved rask seponering eller brå slutt på medisinen. De vanligste abstinenssymptomene er videre eller forverret søvnløshet, muskelspasmer og skjelvninger, kvalme og oppkast, angst og depresjoner, i de verste tilfeller panikk og kraftige epileptiske anfall.
Farmakologiske egenskaper
Nitrazepam (1,3-Dihydro-7-nitro-5-fenyl-2H-1,4- benzodiazepin-2-en) blir metabolisert i lever via cytokrom P450 familien (hovedsakelig enzym CYP3A4). Stoffet binder seg til GABAA reseptoren i sentralnervesystemet der det øker konsentrasjonen og forsterker effekten av GABA (γ-aminosmør-syre som er vår største og viktigste hemmende substans i hjernen). Stoffet er en full agonist ved GABAA som vil si at det innehar alle egenskapene som benzodiazepin, likevel er selektiviteten noe større ved reseptortype α1/α5 (som produserer de hypnotiske egenskapene) og stoffet er derfor best egnet som søvnmiddel. Effekten av Apodorm kan potenseres med f. eks. Ery-Max og andre legemidler som metaboliseres via CYP3A4
Einojuhani Rautavaara
Einojuhani Rautavaara (født 9. oktober 1928 i Helsingfors, død 27. juli 2016 samme sted ) var en finsk komponist.
Han gjennomgikk flere stilistiske faser, men kombinerte ofte forskjellige stilarter i individuelle verker.
Hans tidlige verker er neoklassiske. I slutten av 1950-årene gikk han over til seriell teknikk som i 4. symfoni fra 1962. Hans omfattende produksjon dekker praktisk talt alle tradisjonelle genrer. Særlig bemerkelsesverdig er hans operaer, åtte symfonier, andre orkesterverker og konserter.
Den første grammatiske avhandling
Den første grammatiske avhandling er en norrøn eller gammelislandsk avhandling om norrønt språk. Denne avhandlingen ble skrevet rundt 1150 på Island.
Forfatteren er ukjent, og i språkvitenskapen kalles han ganske enkelt «den første grammatikeren», etter teksten. Avhandlingen tilbyr en nøyaktig framstilling av det norrøne lydverket og beskriver et forslag for en konsekvent og nøyaktig ortografi for det norrøne språket. Avhandlingen er den eneste avhandlingen av sitt slag på et mellomaldersk germansk språk.
Håndskrift
Den første grammatiske avhandling ble sammen med tre andre grammatiske avhandlinger tilføyd til et handskrift av Den yngre Edda, skrevet av Snorre Sturlason. Den opprinnelige tittelen til avhandlingen er ikke kjent. Navnet den første grammatiske avhandling er en moderne betegnelse.
Metode
Forfatteren identifiserte lydene i språket sitt, altså i norrønt, med en metode som også strukturalistiske lingvister ville ha brukt for å identifisere fonemer, nemlig med minimale par. Det vil si at forfatteren demonstrerer endringen i betydningen mellom to ord som er helt like bortsett fra en eneste lyd. Eksempel: sar «sår» (entall) ovenfor sǫr «sår» (flertall).
Han konstruerte eksempelsetninger med disse ordparene for å vise de ulike betydningene. Eksempel: Sar veitti maðr mér eitt, sǫr mǫrg veitta ek honum. - «En mann tilføyde meg ett sår (sar), jeg tilføyde ham mange sår (sǫr).»
Han identifiserte ni vokaler, seks diftonger og fjorten konsonanter.
Fire nye vokalgrafemer
Han foreslo å bruke grafemene «ę ǫ y ø» for de vokalene som ikke kunne gjengis entydig med de latinske vokalgrafemer «a e i o u». Det handler seg om disse grafemene: På denne måten kom han til ni vokalgrafemer: «a e i o u ę ǫ y ø». Disse ni vokalene kunne være lange eller korte, nasale eller orale.
Lange og korte vokaler
Akutt aksent (acutus, accent aigu) på en vokal skulle tydeliggjøre at vokalen var lang.
Eksempel: Sú kona gǫfgar goþ, er sjálf er góþ. - «Den kvinnen ærer Gud (goþ) som selv er god (góþ).»
Orale og nasale vokaler
Et punktum på en vokal skulle tydeliggjøre den nasale uttalen av vokalen.
Eksempel: Har vex á kykvendum, en hȧr er fiskr. - «Hår (har) gror på levende vesener men haien (hȧr) er en fisk.»
I moderne islandsk finnes det ikke lenger noen nasalt uttalte vokaler, og skrivemåten med punktum brukes derfor heller ikke lenger.
Lange og korte konsonanter
Lange konsonanter skulle etter latinsk forbilde skrives med doble grafemer.
Forfatteren tilføyde forslaget å skrive store bokstaver i stedet for doble bokstaver (for eksempel N i stedet for nn) fordi det kunne spare rom (på pergament) og tid.
Eksempel: Sá er mestr guðs uina, er mest vill til uiNa. - «Den er den største av Guds venner (uina), som vil streve (uiNa) hardest for han.»
I moderne islandsk og i normalisert norrønt skulle en skrive vina og vinna.
Diftonger
Forfatteren av den første grammatiske avhandlingen identifiserte disse seks diftonger:
Når han identifiserte diftongene møtte han de samme problemene som moderne lingvister.
Ettervirkning
Den første grammatikeren er et eksempel på det høye skolastiske nivået til de islandske lærde. Det er ikke kjent hvor stor innflytelsen av den første grammatiske avhandlinga var på den mellomalderske islandske stavemåten.
Dens innflytelse på den moderne islandske rettskrivingen er derimot stor. Da man ved slutten av det 1700-tallet begynte å normere den nyislandske rettskrivingen, rettet man seg etter den første grammatiske avhandlingen, og også normaliseringen av norrøne tekster retter seg etter den.
Jiaozuo
Jiaozuo (kinesisk: 焦作; pinyin: Jiāozuò) er en kinesisk by på prefekturnivå i provinsen Henan i det sentrale Kina. Befolkningen anslås (2004) til 3,5 millioner.
Innen prefekturgrensene ligger Jiaozuo kullkraftverk fra 2005, som er et av Kinas moderne kraftvarmeverk med høyeffektiv kullutnyttelse.
Jostein Nyhamar
Jostein Nyhamar (født 23. september 1922, død 30. juli 1993) var en norsk politiker Ap, journalist, redaktør og forfatter. Han er først og fremst kjent for sitt arbeid med Arbeiderbevegelsens ukeblad Aktuell.
Jiaozuo
Administrative enheter
Administrativt består Jiaozuo av åtte bydistrikter, åtte fylker og to byfylker:
Jostein Nyhamar
Nyhamar ble født i Nedre Eiker og vokste opp i Solør, der han ble aktiv i arbeiderbevegelsen. I 1946 ble han ansatt som journalist i det nystartede bladet Aktuell, og i 1959 ble han redaktør, en stilling han innehadde til bladet gikk inn i 1974. Under Nyhamars ledelse ble Aktuell et reportasjemagasin med stor utbredelse. Nyhamar og Aktuell mistet imidlertid mye av støtten sin i Ap og LO da de ikke ville gå inn for norsk medlemskap i EEC. Siden var han redaktør for Forbrukerrapporten.
UEFA Super Cup 1978
UEFA Super Cup 1978 var den sjette utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1977/1978 (RSC Anderlecht) og vinner av Serievinnercupen 1977/78 (Liverpool FC), hvor sistnevnte lag til slutt vant 4–3 sammenlagt over to kamper.
Brevik (Uppland)
Brevik er et tettsted i Lidingö kommune i Stockholms län i landskapet Uppland i Sverige. I 2010 hadde tettstedet 8 772 innbyggere.
Fylkesvei 4128
Fylkesvei 4128 går mellom Myran og Andabeløy øst i Flekkefjord.
Fergeforbindelsen Abelnes - Andabeløy ble åpnet 1. mars 1990. Bilfergesambandet avløste ei tidligere passasjerbåtrute.
Fra 1991 til 2019 hadde veien betegnelsen fylkesvei 919 (Vest-Agder).
Digeråi
Digeråi er en elv i Notodden kommune i Telemark. Den har sitt utspring i Sjåvatnet på grensa til Hjartdal, og munner ut i Tinnsjøen som er en del av Skiensvassdraget.
Elva ble i 2005 vernet mot kraftutbygging gjennom Supplering av Verneplan for vassdrag.
Kunstløp under Vinter-OL 2010 – Parløp
Parløpet i kunstløp i Vinter-OL 2010 ble avholdt i Pacific Coliseum, Vancouver den 14. februar (kortprogram) og 15. februar (friløp).
Kortprogram
Kortprogrammet ble avholdt den 14. februar 2010. Det kinesiske paret Shen Xue og Zhao Hongbo satt en ny verdensrekord for kortprogrammet, med 76.66 poeng.
Friløp
Friløpet for par ble avholdt den 15. februar 2010. Pang Qing og Tong Jian fra Kina satt en ny verdensrekord for friløp, med en sum på 141.81 poeng.
Shen Xue og Zhao Hongbo fra Kina satte ny verdensrekord for total poengsum, med 216.57 poeng. Det var første gang siden 1960 at et russisk eller sovjetisk lag ikke vant gullmedaljen.
Putto
Putto (i flertall putti), italiensk benevning på en gud i barneskikkelse (av utseende ofte lik en liten engel) fremfor alt en sådan som vises naken i renessansekunsten og i senere kunst.
Fylkesvei 3182
Fylkesvei 3182 går mellom Nykirke og Sande i Horten kommune.
Frem til 2019 hadde veien betegnelsen fylkesvei 670 (Vestfold).
Judo under Sommer-OL 1984
Judo under Sommer-OL 1984. Judo var med på det olympiske programmet for femte gang under OL-1984 i Los Angeles. Det ble konkurrert i åtte klasser alle for menn. Alle tapende semifinalister fikk bronsemedaljer. Japan ble beste nasjon med fire gullmedaljer foran Sør-Korea med to.
Wergelands vei (Tønsberg)
Wergelands vei (1-53, 2-56) er en 800 meter lang gate i Tønsberg. Den går fra Skiringsalgaten under Vestfoldbanen og opp forbi Trudvangveien til Byskogen skole.
Julemerke
Julemerker er brevmerker (også kalt cinderellamerker. ) som plasseres på brev og andre postforsendelser i forbindelse med julen. Merkene er ikke frimerker som brukes til frankering, men brukes for å samle inn penger til og å øke bevissthet om veldedige formål. De har blitt spesielt assosiert med lungesykdommer som tuberkulose og barnevern.
Wergelands vei (Tønsberg)
En del av veien tilhører fylkesvei 464. Wergelands vei er oppkalt etter Henrik Wergeland (1808-1845) Den fikk sitt offisielle navn i bystyret 21. desember 1938.
Julemerke
Opprinnelse
I 1904 ble verdens første julemerke utgitt, som bar likhet med den danske dronning Louise og ordet julen. Over 4 million ble solgt i det første året til en pris av 2 øre per merke.
I løpet av de seks første årene ble nok midler samlet inn til å bygge «Julemærke-sanatoriet» i Juelsminde ved Kolding. Det åpnet i 1911. Samme år ble sanatoriet overført Nationalforeningen til Tuberkulosens Bekæmpelse, da det ble sett på som sløsing å ha to organisasjoner arbeidende for det samme mål.
Norske julemerker
De første norske julemerkene ble utgitt i 1906 av Norske Kvinders Sanitetsforening, som fikk godkjenning for dette på departementsnivå.
Europeiske julemerker
Like etter at Danmark utga sitt første julemerke, fulgte Sverige og Island etter. Julemerkene sprette seg videre i Norden og er fortsatt populære. Julemerker har også blitt utgitt av Grønland, Finland, Dansk Vestindia, Jomfruøyene, Estland og Færøyene.
Julemerker i USA
Julemerker ble introdusert i Amerikas forente stater i 1907 av Emily Bissell etter at hun leste om det danske programmet i en artikkel av danskfødte Jacob Riis, en muckraker-journalist og fotograf. Bissell håpet å samle inn penger til et sanatorium ved Brandywine Creek i Delaware.